Ορτένσια Μπούσι

Η Μερσέδες Ορτένσια Μπούσι Σότο (ισπαν. Mercedes Hortensia Bussi Soto, 22 Ιουλίου 1914 – 18 Ιουνίου 2009) ήταν η σύζυγος του Προέδρου της Χιλής Σαλβαδόρ Αλιέντε, η οποία ήταν παντρεμένη μαζί του από το 1940 μέχρι την αυτοκτονία του κατά τη διάρκεια του Πραξικοπήματος του 1973, ούσα «πρώτη κυρία» της Χιλής από το 1970 έως το 1973. Η Μπούσι απέκτησε τρεις θυγατέρες, τις Μπεατρίς (1942-1977), Ισαβέλ (όχι τη συγγραφέα) και Κάρμεν Πας.

Γνωστή και με το χαϊδευτικό «Τέντσα» (Tencha), η Ορτένσια ήταν γόνος εύπορης οικογένειας και γεννήθηκε στη μεγάλη πόλη Ρανκάγουα. Ο πατέρας της, Σίρο Μπούσι Αγκουιλέρα, ήταν αξιωματικός του εμπορικού ναυτικού. Η Ορτένσια απεφοίτησε από το Πανεπιστήμιο της Χιλής με πτυχίο Ιστορίας-Γεωγραφίας, αλλά εργάσθηκε ως βιβλιοθηκονόμος στη στατιστική υπηρεσία της χώρας.

Η Μπούσι γνώρισε τον μελλοντικό σύζυγό της στον απόηχο του μεγάλου σεισμού του 1939Richard Gott (25 June 2009) «Hortensia Bussi de Allende», The Guardian. Retrieved on 2022-12-27., στον οποίο σκοτώθηκαν περισσότεροι από 20.000 Χιλιανοί.Óscar Soto Guzman (19 Ιουνίου 2009): «Hortensia Bussi, viuda de Salvador Allende», El Pais Συμμετείχαν στην εκστρατεία για τους άστεγους που άφησε πίσω του ο σεισμός. Ο Αλιέντε διετέλεσε αμέσως μετά Υπουργός Υγείας, στην κυβέρνηση του Πέδρο Αγίρε Σέρδα, στην αρχή της πολιτικής του σταδιοδρομίας.

Μετά το στρατιωτικό πραξικόπημα που ανέτρεψε τον σύζυγό της, η Μπούσι αυτοεξορίσθηκε στο Μεξικό και συμμετείχε στις εκστρατείες διαμαρτυρίας εναντίον του καθεστώτος Πινοσέτ. Το 1975 ήταν μέλος της κριτικής επιτροπής στο 9ο Διεθνές Φεστιβάλ Κινηματογράφου Μόσχας, ενώ το 1977 ήταν υποψήφια πρύτανης του Πανεπιστημίου της Γλασκώβης, αξίωμα για το οποίο ψηφίζουν μόνο οι φοιτητές, αλλά έχασε από τον Τζων λ. Μπελ.University of Glasgow Story-John Bell . Universitystory.gla.ac.uk. Retrieved on 2022-12-27. Η Μπούσι επέστρεψε στην πατρίδα της μετά από 17 χρόνια στην αυτοεξορία και από τότε έζησε ήσυχα τα υπόλοιπα χρόνια του βίου της. Πέθανε στο Σαντιάγο σε ηλικία 94 ετών.

 Παραπομπές 

Κατηγορία:Σαλβαδόρ Αλιέντε
Κατηγορία:Σύζυγοι προέδρων ανά χώρα
Κατηγορία:Ακτιβιστές ανθρωπίνων δικαιωμάτων
Κατηγορία:Ιταλική διασπορά